Biržų Saulės gimnazija

Biržų Saulės gimnazija – dieninė, savarankiško mokymosi bendrojo lavinimo mokykla Biržuose, Vytauto g. 62, vykdanti vidurinio ugdymo programas. Įstaigos kodas 190546110. Istorija „Saulės“ gimnazija įkurta 1917 m. lapkričio 20 d. „Saulės“ draugijos rūpesčiu. Patalpos buvo nuomojamos, nepritaikytos mokymui. Dauguma jų buvo Dirvono (dabar Vytauto) gatvėje. 1931 m. pastatyti nauji gimnazijos rūmai (architektas Vytautas Landsbergis-Žemkalnis). Gimnazijoje veikė skautų, ateitininkų, literatūros mėgėjų, fizikų elektronikų lavinimosi kuopelės. Kasmet gimnazija surengdavo po 2-3 viešus vakarus, pavasariais rengė sporto šventes, šeštadieniais – literatūrinius vakarus, atskirų klasių pasilinksminimus su meninėmis programomis, turėjo dūdų orkestrą, žiemomis įsirengdavo savo čiuožyklą. 1960 m. prie mokomojo pastato buvo pastatytas mūrinis 3 aukštų 300 vietų bendrabutis, o 1974 m. – priestatas, sujungęs mokomąjį ir gyvenamąjį pastatus. 1992–1993 m. mokykla pradėta reorganizuoti į gimnaziją: įdiegta kabinetinė sistema, švietimo ir mokslo ministerijoje patvirtinti profilinio mokymo ir sustiprinto dalykų mokymo planai, įrengta skaitykla, išplėsti ryšiai su šalies aukštosiomis mokyklomis, atskirtos 5-8 klasės. 1998 m. mokyklai vėl suteiktas gimnazijos statusas. Tai buvo pirmoji keturmetė gimnazija Lietuvoje. 2001 m. vasarą renovuotas visas pastatas – pakeisti langai, stogas, šilumos mazgas, apšiltintas pastatas, perdažytas fasadas. Šiuo metu gimnazijoje mokosi 467 mokiniai iš viso Biržų rajono. Dirba 37 pedagogai, iš kurių 4 % mokytojai ekspertai 53 % – mokytojai metodininkai, 14 % – vyresnieji mokytojai 13 % – mokytojai. Darnaus viso kolektyvo darbo dėka gimnazistai iškovoja puikių laimėjimų olimpiadose ir konkursuose. Pavadinimų kaita Mokyklos direktoriai Mokytojai 1921–1922 m. – Jonas Šliūpas, 1923–1951 m. – Vytautas Didžiulis, 1927–1928 m. – muzikos mokytojas Apolinaras Likerauskas, 1931?–1940? – ?? Vajega, Biržų gimnazijos lietuvių literatūros mokytojas, išugdęs žymių kultūros žmonių (B. Krivicką, M. Indriliūną, mons. K. Vasiliauską, E. Matuzevičių) 1929–1944 m. – Bronius Krivickas. nuo 2002 m. Povilas Gasiulis Mokiniai Buvę mokyklos mokiniai – garsūs, žinomi visoje Lietuvoje menininkai, mokslininkai, poetai, dvasininkai, gydytojai, mokytojai, sportininkai ir kitų profesijų žmonės: Baigė aukso medaliu 1946 m. Algis Viktoras Mekas. Viktorija Emilija Valuntaitė 1948 m. Leonardas Grubinskas. Jonas Variakojis 1950 m. Anelė Zakrytė; 1953 m. Genė Bedalytė; 1972 m. Ojaras Purvinš. Baigė sidabro medaliu Nuorodos Gimnazijos svetainė